Аԥсны зегьы бзиа еицырбо жәлар рышәҟәыҩҩы, ҳаамҭазтәи аклассик Алықьса Гогәуа имшира инадҳәаланы АААК аинфопортал иазнархиеит иара изку аочерк.
Асҭанда Арӡынԥҳа
Хәажәкыра 15, 1932 шықәсазы диит Аԥсны жәлар рышәҟәыҩҩы, алитературазы Д. И. Гәлиа ихьӡ зху Аҳәынҭқарратә премиа алауреат, «Ахьӡ-Аԥша» аорден I-тәи аҩаӡара занашьоу Алықьса Гогәуа.
Алықьса Гогәуа иԥшәмаԥҳәыс Еҭери Ҭарԥҳаи, иԥҳацәа Аминеи Амреи ицны, Афон Ҿыц, 1967 шықәса
© Алықьса Гогәуа иҭаацәаратә архив аҟнытә
Алықьса Гогәуеи иҷкәын Дмитрии, 1975 шықәса
© Алықьса Гогәуа иҭаацәаратә архив аҟнытә
Жәлар рышәҟәыҩҩы
Исгәалашәоит ҭагалантәи мшы еилгак аҽны ашколтә ныҳәа еиднакылаз ахәыҷқәа неилыс-ааилысуан. Арҵаҩцәеи аҵаҩцәеи рнапкымҭақәа ӡырыргон «Ҭагалан аҳамҭақәа» ҳәа хьӡыс измаз есышықәсатәи аиармаркаҿы. Жәабаҟа шықәса зхыҵуаз аӡӷаб напкымҭак даднахалеит. Лылаԥш лзаҟәымго дахәаԥшуан: аԥсуа гәараҭа, аԥацха хәыҷы гылоуп, насҭха – абаҳча, ашәырҵла хәыҷқәа рыҵаҟа амахәқәа ԥыҵәҵәаны икаԥсоуп, апластилин иалху ашәырқәагьы рыҵаԥсоуп.
«Ари закәи? – сҳәеит – Гогәуа иҿы ишыҟаз еиԥш оума? Қәыршыҩшьҭахь абаҳча?» Сыблақәа сырҩахан сааԥшызар, дызбеит сырҵаҩы абри исҳәаз даара лгәы ишахәаз удырратәы длаша-лашо. Сақәшәеит! Аха уеизгьы, арҵаҩы уи аҭыԥҳа хәыҷы лаасҭа насыԥ лымамзар ҟаларын уи аҽны. Дысгәалашәоит убасгьы ҳгәылара аӡӷаб хәыҷ диины аҩныҟа данааргоз. Лара Елана лыхьӡырҵеит, уигьы «Гогәуа иҿы ишыҟаз еиԥш».
Џьума Аҳәбеи Алықьса Гогәуеи, 1978 шықәса
© Алықьса Гогәуа иҭаацәаратә архив аҟнытә
Арымарахьала арыӷьарахь: Алықьса Гогәуа, Иапониатәи ажурналистка, Фазиль Искандер, Аҟәа, 1970-тәи ашықәсқәа рынҵәамҭазы
© Алықьса Гогәуа иҭаацәаратә архив аҟнытә
Уи аахыс аамҭа рацәа цахьеит, аԥсҭазаараҿы абжьааԥны ишыҟалало еиԥш. Уажәазы ателехәаԥшраҿы аус зуеит, Алықьса Ноча-иԥа – дсасны даҳҭоуп. Аҭыхрақәа ирылагаанӡа дашшуеит ҳрепортажқәа руак аҿы иманшәаламыз ҳәоук ҳацәцеит ҳәа.
«Иубоит, – иҳәеит, – аурысшәаҟынтә ишиашоу аԥсшәахь ишеиҭагоу. Аԥсуа бызшәа акалька бзиа иабаӡом, аԥсышәала атекст уҩырц азы аԥсышәала ухәыцуазароуп».
Арыӷьарахьала арымарахь: Владимир Аҩӡба, Алықьса Гогәуа, Шоҭа Ҷкадуа, Миқанба И.
© Алықьса Гогәуа иҭаацәаратә архив аҟнытә
Арымарахьала арыӷьарахь: Анатоли Аџьынџьал, Алықьса Џьениа, Алықьса Гогәуа, Анатоли Зыхәба, Шоҭа Ҷкадуа, Ҷыҷыкәа Џьонуеи уи иԥшәмаԥҳәыс Цыба Киутԥҳаи
© Алықьса Гогәуа иҭаацәаратә архив аҟнытә
Уажәы исгәалашәагәышьом изхыиҳәааз аҳәоу зеиԥшраз. Аха уи ара шьҭа иагьабаҭаху.
Алықьса Гогәуа – жәлар рышәҟәыҩҩуп. Ари аофициалтә хьӡы рхырҵоит алитература аҿиараҿы иналукааша зхатә лагала ҟазҵаз ауаа. Аха, иаҳҳәап, сара исазҵаазҭгьы жәлар рышәҟәыҩҩы ҳәа изышьҭоу дарбан ҳәа, убас аҭак ҟасҵон: уԥсҭазаара иахәҭаку иоуп, зфырхацәа рыхьӡқәа зыхшара ирхырҵо иоуп ҳәа. Убасҟан зегьы рҭыԥқәа рҿы инагылоит.
Арымарахьала арыӷьарахь: Алықьса Гогәуа, Евгени Евтушенко, Гули Кьычԥҳа, 2008-2009 шықәсқәа
© Алықьса Гогәуа иҭаацәаратә архив аҟнытә
Арымарахьала аҩбатәи - Алықьса Гогәуа, Асовет Еидгыла Ашәҟәыҩҩцәа реидгыла, Москва, 1980-тәи ашықәсқәа ралагамҭаз
© Алықьса Гогәуа иҭаацәаратә архив аҟнытә
Адуқәа зегьы – раамҭа иақәшәоит
Алықьса Ноча-иԥа диит Очамчыра араион, Гәыԥ ақыҭан. Аҵара иҵон зны иқыҭаҿтәи ашкол аҿы, анаҩс – Тҟәарчал, абжьаратә школ далгеит Тҟәарчал араион, Ԥақәашь ақыҭан.
Ашкол аамышьҭахь заԥхьаҟа ишәҟәыҩҩхараны иҟаз арԥыс ишәҟәқәа алеиҵеит Аҟәатәи арҵаҩратә институт аурыс бызшәеи алитературеи рфакультет аҭаларазы. Аха убасҟан ихадоу амаҭәарқәа рыла қәҿиарала аԥышәара аҭо дшааиуаз, ақырҭуа бызшәаҿы данааи, изамҭеит. Абра данеиқәымшәа ашьҭахь Тҟәарчалтәи ашахтаҿы аусура далагоит, адырҩашықәсаны зегь акоуп аинститут дҭалоит иалиххьаз азанааҭ ала.
Алықьса Гогәуеи Баграт Шьынқәбеи А. Гогәуа 50 шықәса ихыҵра азгәаҭараан, аизара мҩаԥигоит Баграт Шьынқәба, 1982 шықәса
© Алықьса Гогәуа иҭаацәаратә архив аҟнытә
Арымарахьала арыӷьарахь: Мушьни Лашәриа, Алықьса Гогәуа, Алықьса Аргәын, 1960-тәи ашықәсқәа ралагамҭазы
© Алықьса Гогәуа иҭаацәаратә архив аҟнытә
Ашьҭахь, 1995 шықәса инаркны 1960-нӡа Алықьса Гогәуа аҵара иҵон Москва, А. М. Горки ихьӡ зху Алитературатә институт аҿы. 1959 шықәсазы Асовет Еидгыла ашәҟәыҩҩцәы реидгыла далалоит. Москва иҵара хыркәшаны Гогәуа иԥсадгьыл ахь дхынҳәуеит. Аус иуеит ажурнал «Алашара» аҭакзыԥхықәу маӡаныҟәгаҩыс (1962 шықәса инаркны), анаҩс аҳәынҭқарратә шәҟәҭыжьырҭа аредактор еиҳабыс, ахәыҷтәы журнал «Амцабз» аредактор хадас (1975–1989 шш. рзы), Аԥсны Ашәҟәыҩҩцәа реидгыла ахантәаҩыс (1989–1997 шш. рзы).
Алықьса Гогәуа дшыхәыҷыз аҩра далагеит, ажәа абзиабара иҭаацәаратә традициа иалан. Иаб дажәабжьеиҭаҳәаҩын, ажәлар рҿаԥыцтә ҳәамҭақәа бзиаӡаны идыруан, реиҭаҳәашьагьы дақәшәон: ажәа дазҟазан, изыӡырыҩра агәахәа унаҭон.
«Дырмит Гәлиа имшқәа Москва», арыӷьарахьала актәи Алықьса Гогәуа, 1970-тәи ашықәсқәа рынҵәамҭазы
© Алықьса Гогәуа иҭаацәаратә архив аҟнытә
Арымарахьала арыӷьарахь: Хәыта Гагуа, Алықьса Гогәуа, Алықьса Џьениа, Ҳақыбеи Смыр, 1970-тәи ашықәсқәа ралагамҭазы
© Алықьса Гогәуа иҭаацәаратә архив аҟнытә
Гогәуа ирҿиаратә мҩа ажәеинраалақәа рыла ихациркит. Раԥхьаӡа акьыԥхь збаз иажәеинраала «Агеолог» агазеҭ «Аԥсны ҟаԥшь» ианылеит 1949 шықәсазы. Алықьса усҟан 17 шықәса ихыҵуан.
Иахьа иара даҳдыруеит ажәабжьқәеи, аповестқәеи, ароманқәеи, акритикатә статиақәеи апублицистикеи равторк иаҳасабала. Гогәуа ироман-рапсодиа «Асду» акәзар, аԥсуа литератураҿы иналукааша аԥҵамҭахеит, Асовет Еидгыла иалаз ажәларқәа жәпакы рбызшәақәа рахь еиҭаргеит, иара убас европатәи абызшәақәеи аиапон бызшәеи рахь.
Ажәлар рыбзиабара иалнахыз: Баграт Шьынқәба изкны
Гогәуа ихаҭагьы аиҭагара инапы алакуп. Иара ибзоурала аԥсышәала ҳрыԥхьоит Фиодор Достоевски иҩымҭақәа «Ацәгьоуреи ахьырхәреи», «Аҵх лашақәа», Лев Толстои иҩымҭа «Иван Илиа-иԥа иԥсра», Константин Федин «и-Аԥсуа ажәабжьқәа» уҳәа убас иҵегьгьы.
Алықьса Гогәуа ишиҳәо ала, ашәҟәыҩҩцәа дуқәа зегьы – раамҭа иақәшәон. Иара иазгәеиҭеит уажәгьы-уашьҭангьы Маркес ироман «Шәышықәса азаҵәра» дшазхьаԥшуа.
«Сара сгәы излаанаго ала, ари аԥҵамҭа дуӡӡоуп, ароман ажанр аихьӡарақәа шамахамзар зегьы еизнаҳәҳәоит», – иҳәоит иара.
Аԥсуа шәҟәыҩҩцәа рҟынтә Гогәуа даликаауеит Аԥсны жәлар рпоет Баграт Шьынқәба, уи ипоезиеи ипрозеи.
«Адунеитә литература амшын дуӡӡа аԥсуа мотивқәа алазар – уи, раԥхьаӡа инаргыланы, гәыла-ԥсыла ажәлар рҟынтә иаауа Баграт Шьынқәба ипоезиа амотивқәа роуп», – ҳәа агәра ганы дыҟоуп Гогәуа.
Алықьса Гогәуеи Вианор Ԥачлиеи – альбом «Аԥсны» аицавторцәа, Лыхны, 1978-1979 шықәсқәа
© Алықьса Гогәуа иҭаацәаратә архив аҟнытә
Аԥсуа баарыԥхра азцара, арымарахьала актәи – Алықьса Гогәуа
© Алықьса Гогәуа иҭаацәаратә архив аҟнытә
Ажәлар реидгылара ахаҿы игылаз
Алықьса Ноча-иԥа Аԥсны имҩаԥысуаз ауаажәларра-политикатә ԥсҭазаара еснагь активла далахәын.
1988 шықәсазы Асовет Еидгыла жәлар рдепутатс далырхит (1988-1991). Иара ихьӡ иузаҟәымҭхо иадҳәалоуп ауаажәларра-политикатә ҵысра – Аԥсны жәлар рфорум «Аидгылара», иара уи дахагылан.
Адепутатцәа Москва, Баграт Шьынқәбеи Алықьса Гогәуеи, 1989 шықәса
© Алықьса Гогәуа иҭаацәаратә архив аҟнытә
Адепутатцәа Москва, Ашҭа ҟаԥшь аҿы: Владислав Арӡынба, Алықьса Гогәуа, ҩыџьа идырым, Баграт Шьынқәба, Аршба, 1989 шықәса
© Алықьса Гогәуа иҭаацәаратә архив аҟнытә
Аԥсны аҭоурых здыруа зегьы еилыркаауеит ари афорум аԥсуа жәлар рмилаҭтә-хақәиҭратә қәԥараҿы ароль хада шааннакылаз.
Афорум «Аидгылара» аԥҵан 1988 шықәса, ԥхынҷкәынмзазы. Уи еиднакылон зыхьӡ нагоу аинтеллигенциа ахаҭарнакцәа, ауаажәларра. Ахьӡ ахаҭа ишаҳәо еиԥш, афорум идеиа хадас иамаз ажәлар реидкылара акәын.
Арымарахьала арыӷьарахь: Даур Занҭариа, Амина Гогәуа, Алықьса Гогәуа, Рауф Чеԥиа, 1981 шықәса
© Алықьса Гогәуа иҭаацәаратә архив аҟнытә
Арымарахьала арыӷьарахь: Руслан Гәажәба, зыхьӡ еилкаам, Даур Занҭариа, Лариса Аргәын, Алықьса Гогәуа, Аҟәа, 1977-1978 шықәсқәа
© Алықьса Гогәуа иҭаацәаратә архив аҟнытә
Аԥсуа жәлар рыԥсадгьыл аҿы рхы иақәиҭны, рхы ҳәаақәырҵо иҟалартә еиԥш жәашықәсала иззықәԥоз рзинқәа «Аидгылара» анаԥырҵа нахыс ҽаԥарак ԥхьаҟа ицеит. Усҟантәи аамҭазы, ақыртқәа Аԥсны иахаԥаны ианыҟаз, «Аидгылара» мацара акәын аԥсуа жәлар ринтересқәа рыхьчара иазкыз. Ари аиҿкаара цхыраагӡа духеит Аԥсны жәлар рџьынџьтәылатә еибашьра (1992-1993шш.) аламҭалазы ажәлар рымчқәа реидкылараҿы. Анаҩс, 1995 шықәсазы аиҿкаара аҽоунашьҭит.
Тарас Шамбеи Алықьса Гогәуеи Москватәи аԥсуа диаспора рԥылараан, Москва, 2000-тәи ашықәсқәа
© Алықьса Гогәуа иҭаацәаратә архив аҟнытә
Арымарахьала арыӷьарахь: Нелли Маан, Нелли Ҭарԥҳа, Алықьса Гогәуа, 2000-тәи ашықәсқәа
© Алықьса Гогәуа иҭаацәаратә архив аҟнытә
Абду изку ажәа
Алықьса Ноча-иԥа даара дшеилахоугьы – арҿиара аганахьалеиԥш, ауаажәларратә ԥсҭазаара аҟынгьы – еснагь иҭаацәара рзы аамҭа иԥшаауан.
Ашәҟәыҩҩы имоҭа еиҳабы Нар Ҭаниа игәалашәоит, хьӡи-ԥшеи змоу иабду иҩныҟа инеиуаз имоҭацәа рхы дышнықәԥшлак, иаразнакала иусқәа дшырҟәаҵуаз.
«Сыбжьы шааиаҳалак, дызҿыз иҩымҭа нықәҵаны сааидиԥхьалон. Ҳара еснагь ирацәаны ҳаицәажәон, сара схала исҭахны сцаанӡа. Егьа деилахазаргьы, сызхара аамҭа иԥшаауан», – иҳәоит амоҭа.
Алықьса Ноча-иԥа иҭаацәа дрыцны. Аымарахьала арыӷьарахь: имоҭа Арзамеҭ Базба, иԥа Дмитри, имоҭа Инара Ҭаниа, Алықьса Гогәуа ихаҭа, имоҭа Лана Базԥҳа, иԥшәмаԥҳәыс Еҭери Ҭарԥҳа, имоҭа Нар Ҭаниа
© Алықьса Гогәуа иҭаацәаратә архив аҟнытә
Нар гәаартыла иҳаиҳәеит, иабду еснагь кумирс дышимаз, уззымҩаӡо ҳаракыраны дшыҟаз.
«Зынӡа санхәыҷӡазгьы сара еилыскаауан дышуаҩ дууз. Ҩныҵҟала исныруан уи, иԥсадгьыл аҿаԥхьа илшахьоу – аполитикаҿ еиԥш, арҿиара аҟынгьы иусура аҵак ду шамаз шысзымдыуазгьы. Сара еснагь сабду иахь сгәы сыхон абри «аура» ҩаԥхьа иснырырц», – иҳәоит Алықьса Гогәуа имоҭа.
Нар иабду иҩымҭақәа рахьтә ихазы иаликаауеит аповест «Елана», ажәабжьқәа реизга «Абжьынҵ бнатә», ароман «Асду».
Ари ароман иахьагьы актуалра ацәымӡыцт. Иара иаанарԥшуа ахҭысқәа ҟалеижьҭеи шәышықәса инареиҳаны ишыҵхьоугьы, иахьатәи ҳаамҭа ишақәҿнаҭуа ҩашьарада иубоит ҳәа агәра игоит Нар.
Иԥсҭазаараҿы ихадароу аус
Гогәуа ихаҭа ишиҳәо ала, дызнысыз аԥсҭазааратә мҩа «уадаҩын, аинтерес аҵан, имариамызт», убри зегьы ирҿиараҿы иааирԥшырцгьы иҽазишәон, ижәлари иԥсадгьыли рықәԥара аӡәы ҳәа далагыланы.
«Убри ауп сара сыԥсҭазаараҿы хықәкы хадас исԥхьаӡо, еснагьгьы исԥхьаӡоз, убри анагӡаразы сара схы иасырхәеит исымаз сылшарақәеи сдоуҳамчи зегьы», – иҳәоит ашәҟәыҩҩы.
Ҳаиҿцәажәара ахыркәшамҭаз Алықьса Гогәуа иколлегацәа еиҵбацәа рахь ихы нарханы абас еиԥш ажәақәа иҳәеит:
«Ажәлар – ибылуа кәасҭӷақәазар, уара – иҿымцәаауа мцазароуп, алашареи аԥхарреи зхылҵуа», – ҳәа иажәа хиркәшеит ашәҟәыҩҩы.
Баграт Шьынқәба ииубилеитә хәылԥазы, С. Ҷанба ихьӡ зху Аԥсуа драматә театр аҟны. Арымарахьала арыӷьарахь: Алықьса Гогәуа, Даур Наҷҟьебиа, Светлана Кәарсаиа
© Наала Аҩӡԥҳа
Алықьса Гогәуа ажурнал "Алашара" аиубилеи ааны, 2015 шықәса
© Наала Аҩӡԥҳа
Самсон Ҷанба ихьӡ зху Аԥсуа драматә театр апремиераан. Арымарахьала арыӷьарахь: Ада Қәираиа (шьҭахьла), Алықьса Гогәуа, Џьамбул Жорданиа
© Наала Аҩӡԥҳа
Алықьса Гогәуа, 1976 шықәса
© Алықьса Гогәуа иҭаацәаратә архив аҟнытә
Алықьса Гогәуа, 1989 шықәса
© Алықьса Гогәуа иҭаацәаратә архив аҟнытә
Алықьса Гогәуа афорум «Аидгылара» аҟны иқәгылараан, 1989 шықәса, Витали Қьецба ифото
© Алықьса Гогәуа иҭаацәаратә архив аҟнытә
Арыӷьарахьала арымарахь: Алықьса Гогәуеи Денис Чачхалиеи Москватәи аԥсуа диаспора рԥылараан, Москва, 2000-тәи ашықәсқәа
© Алықьса Гогәуа иҭаацәаратә архив аҟнытә
АААК акоманда зегьы рыхьӡала Алықьса Ноча-иԥа гәык-ԥсыкала имшира идаҳныҳәалоит! Шықәсырацәа нышәҵааит ҳгәы зыздуу ашәҟәыҩҩы!
Акомментари ааныжьразы
шәҭалароуп, ма шәыҽҭажәыҩроуп.
Ашара
а
б
в
г
ӷ
д
џ
е
ҽ
ҿ
ж
з
ӡ
и
к
қ
ҟ
л
м
н
о
ҩ
п
ԥ
р
с
т
ҭ
у
ф
х
ҳ
ц
ҵ
ч
ҷ
ш
ы
ь
ә
Абхазский язык
Абазинский язык
а
б
в
г
д
е
ё
ж
з
и
й
к
л
м
н
о
п
р
с
т
у
ф
х
ц
ч
ш
щ
ъ
ы
ь
э
ю
я
Ӏ
Абхазский язык
Абазинский язык
Ахҳәаа ыҟам
Атема ала анҵамҭақәа
Мушьни Лашәриа: "Иҭабуп, Анцәа, сахьахьугӡаз сҳәатәы..."
16.01.2019 17:05
Аԥсуа литература абду, аԥсуа ҭҵаарадырра ахацыркҩы Дырмит Гәлиа
21.02.2019 09:50
"Имариоума зегьы рзыҳәа иахьа хәлаанӡа абылра?": Таиф Аџьба игәалашәаразы
11.03.2022 09:30
«Еҳ, аамҭа, аамҭа, уабацои уԥырны…»: Иуа Коӷониа 115 шықәса ихыҵра иазкны
13.03.2019 18:30
Ахҭысқәа
«Аԥсуара амҩахәасҭақәа» рцикл: Аҭара, Лашькьандар, Кындаӷ имҩаҧгаз аизарақәа.
Подведены итоги музыкального проекта ВААК
Аҿцәажәара
«Необходимо сохранить наш маленький абхазский мирок»: интервью с Теймуразом Тания
"Згәы зыԥхьаны иааз": АААК иазнархиеит хатәгәаԥхарала иҳавагыланы еибашьуаз ирызку авидеонҵамҭа
Аԥсни италиатәи ақалақь-ҳәынҭқаррақәеи: аԥсуа ҵарауаҩ Чрыгба ишәҟә ҿыц
Ҳара ҳхархәаҩцәа
Мэмет УРЕСИН
Азми Дургун
Шамил Алтын
Тулаы Папатя
Шамиль Сеихан
Омер Нуман Аидын
Бенгҩл Қавлан
Дмитрий Зухба
Аҭалара Аҽҭаҩра
Афотосахьақәа
Аԥсуа жәлар рашәақәа - асахьаҭыхцәа хәыҷқәа рыблала
Авидеонҵамҭақәа
«Аԥсуара амҩахәасҭақәа» рцикл: Аҭара, Лашькьандар, Кындаӷ имҩаҧгаз аизарақәа.
Апроектқәа рыдгылара / Алахәцәа рыхәҭалагала
Ахшәаара
Аконгресс алалара
Арзаҳал ахарҭәаара
Аконгресс аҿы Аконтактқәа Амультимедиа Апроектқәа Аконгресс ажәабжьқәа
© 2023 АААК
Азинқәа зегь хьчоуп
18+
, ма шәыҽҭажәҩыроуп.
АААК алахәцәа рхыԥхьаӡарахь адкылара аԥҟарақәа Арзаҳал онлаин ахарҭәаара Арзаҳал PDF аҭагалара
Иҭабуп шәахьҳадҵаалаз. Иаарласны ҳаҽшәымаҳдоит.
Иҭабуп шәахьҳалахәхаз! Иалашәҵаз азыҳәара хымԥада ҳахәаԥшуеит.
6LdxQOEZAAAAAL3LWoDTaiPBeqvYYgyFFgoALtD0
E-mail
Ажәла, ахьӡ, абхьӡы
Атекст аҿы агха
Аацҳамҭа
Асахьатә фаил, ма адокумент
Ашьҭра
6LdxQOEZAAAAAL3LWoDTaiPBeqvYYgyFFgoALtD0
E-mail:
Апароль
Сагәалашәааит
Апароль шәхашҭма?
Аҭалара
Аккаунт аԥҵаӡами? Аҽҭаҩра
Ахархәаратә еиқәшаҳаҭра
Асоциалтә ҳақәа рыла аҭалара:
Защита reCAPTCHA: Конфиденциальность и Условия использования
6LdxQOEZAAAAAL3LWoDTaiPBeqvYYgyFFgoALtD0
E-mail:
Ишәхәыц апароль (ф-символк иреиҵамкәа)
Апароль еиҭанышәҵа
Ахархәаҩ иақәшаҳаҭра аԥҟарақәа сыдыскылоит, схаҭаратә дыррақәа аус рыдулара сақәшаҳаҭуп.
Аҽҭаҩра
Асоциалтә ҳақәа рыла аҽҭаҩра:
Защита reCAPTCHA: Конфиденциальность и Условия использования
Иашәырбаз аелектронтә ԥошьҭа арҵабыргразы ишәзынашьҭуп азхьарԥш згәылоу асаламшәҟәы.
Аҭаӡ Спам иҭоу агәаҭара шәхашәмыршҭын!
Апортал анҵамҭақәа
Шәаккаунт апароль аиҭашьақәыргыларазы ахьарԥш згәылоу асалам шәҟәы шәзынашьҭын. Ахьарԥш ала шәиасны апароль ҿыц шәхәыц.